Welkom te Aan-die-Oewer: Orania akkomodasie
Chalets vir 2 persone
Chalets vir 3 persone
Chalets vir 4 persone
Chalets vir 5 persone
Chalets vir 6 persone
Chalets vir 9 persone
Welkom by Aan die Oewer
Orania se eie stukkie paradys aan die Oranje Rivier
Meer van die Oewer
Welkom by Aan-die-Oewer, die oase van die Bo-Karoo.
Hier kan vakansiegangers en besoekers van oraloor die betowering van die pragtige oewer, die rivier en natuurlik die gasvryheid van Orania en sy mense kom ontdek. Uitgestrekte grasperke onder die inheemse wag-'n-bietjie-, doring- en kareebome bied ruimte vir kinders om te speel en vir grootmense om sommer net 'n vleisie te braai terwyl hulle die rustigheid en skoonheid van die omgewing geniet.
Selfsorgchalets en 'n hotel met 12 kamers sorg vir genoeg akkommodasie vir nagenoeg 150 gaste. Die oord het heelwat geriewe soos 'n restaurant, spa, onderdakswembad, kayakke en 'n vlot op die rivier. Waterpret soos binnebandry word in vakansietye aangebied, onder leiding van 'n bekwame gids.
Kom besoek gerus Aan-die-Oewer vakansieoord en kom vind self uit waarom dit die "toerismejuweel" van die Noord-Kaap genoem word.
Die selfsorgchalets is almal ten volle toegerus en wissel in grootte en uitleg. Elkeen is uniek en keurig toegerus en gaste staan telkens verstom oor die luukse verblyf wat hulle hier ontdek. Van die kleinste plekkie vir twee persone tot die grootste huis wat nege gaste kan huisves is toegerus met DSTV, lugversorging, houtdekke of stoepe met dekmeubels en braaigeriewe. Komplimentêre tee en koffie word vir u eerste nag se verblyf voorsien. Gaste kan deurgaans verseker wees van aangename verblyf en goeie waarde vir geld.
Die Oewer Hotel met sy 8 dubbel- en 4 familiekamers is 'n goeie keuse vir gaste wat nie die selfsorgopsie verkies nie. Elke kamer is met sorg toegerus en is voorsien van alles wat u nodig het vir aangename verblyf. 'n Klipgooi van die restaurant en spa af is die hotel 'n goeie keuse vir gaste wat op 'n sakebesoek aan Orania of omgewing is.